SARL-NUUS - SONDAG 05 OKTOBER 2008 


U luister na ZS6SRL, die amptelike radiostasie van die Suid-Afrikaanse Radi- 
oliga, die nasionale vereniging vir amateurradio in Suid-Afrika, met `n nuusbul- 
letin wat elke Sondag om 08:15 SAT in Afrikaans en om 08:30 SAT in Engels 
uitgesaai word. 


Oudio is ook beskikbaar via die web www.sarl.org.za; klik op ARMI en volg die 
skakels soos aangedui. Vir oudio via Echolink koppel met ZSOJPL-R. 


Hierdie - en vorige bulletins - kan van www.sarl.org.za afgelaai word en u kan 
ook daar inteken om toekomstige bulletins per e-pos te ontvang. 


U nuusleser vanoggend is (Naam en Roepsein), vanuit Pretoria met herleidings 
op 28,325, 14,235, 10,130, 7,066 en 3,695 MHz ESB, asook op 51,400, 438,825 
en 1 297 MHz FM in die Pretoria-gebied. (Ander nuuslesers verander soos 
toepaslik.) 


STIL SLEUTELS 


Dit is met diep leedwese dat die heengaan van twee radioamateurs aangekondig 
moet word. 


Alan Franszen, ZS6BIK, ook bekend as ZS1FG, het oor die naweek van 18/14 
September stil geraak nadat hy in `n koma gegaan het. 


Wessel du Preez, ZS5BLY, van Himeville, voorheen ZS6GBLY van Pretoria, is 
op 2 oktober oorlede na lang teenwoordige, maar eers onlangs gediagnoseerde, 
kanker. Wessel was die huidige voorsitter van die Midlands Amateurradioklub. 
Hy het ook voorheen hierdie pos vervul. 


Ons betuig ons innige meegevoel met die families en vriende van die afgestor- 
wenes. 


POUSE] 

In die nuus vandag; 

SARL LÊ AMATEURRADIO SE BESWARE AAN OKOSA VOOR 
VOORBEREIDINGS VIR WRK-11 BEGIN 

VERDWENE AMATEUR NA 25 JAAR MET VRIENDE VERENIG 


WêRELDRUIMTEWEEK 4 TOT 10 OKTOBER ONTSYFER `'N 
SLAGSPREUK 


U luister na ZS6SRL. Bly ingeskakel vir meer besonderhede oor hierdie en ander 
belangrike en interessante nuusitems. 


SARL LÊ AMATEURRADIO SE BESWARE AAN OKOSA VOOR 


Hans van de Groenendaal, ZS6GAKV, en Francoise Both, ZS6BUU, het voorleg- 
gings gemaak by OKOSA se verhoor oor kraglyntelekommunikasie wat verlede 
Woensdag en Donderdag in Sandton plaasgevind het. ZSGAKV het die SARL 


se beswaar teen die konsepregulasies voorgelê en ZS6BUU het verduidelik hoe 
kraglyntelekommunikasie op noodkommunikasie kan inbreuk maak. 


Daar is n sterk saak daarvoor uitgemaak dat alle HF-amateurfrekwensies inge- 
keep moet wees, wat beteken dat alle draervlakke op kraglyntelekommunikasie 
met n aansienlike faktor op HF-amateurfrekwensies verminder sal word. 


OKOSA se reaksie was dat hy deur die wet verplig word om gelisensieerde 
radiodienste teen steuring te beskerm. Omdat amateurradio n gelisen- 
sieerde radiodiens is, sal OKOSA amateurfrekwensies beskerm en optree teen 
kraglyntelekommunikasie-operateurs wat steering veroorsaak. OKOSA vra toe 
of die SARL dan nog op inkeping sou aandring. ZS6AKV het bevestig dat die 
SARL steeds aandring op inkeping, omdat grootskeepse kraglynkommunikasie- 
installasies tot n stroom klagtes sou lei wat OKOSA nie vinnig genoeg sou kon 
oplos om ontwrigting van die amateurradiodiens te voorkom nie. 


ZSGBUU het n sterk saak daarvoor uitgemaak dat alle noodfrekwensies wat 
deur radioamateurs gebruik word, ingekeep moet word. 


Daar was verskeie ander voorleggings, wat oorwegend kommer uitgespreek het 
oor moontlike steurings deur kraglyntelekommunikasie. 


OKOSA sal nou beraadslaag en die tussentydse regulasies finaliseer en hulle 
binnekort in die Staatskoerant publiseer. Die interimregulasies val weg en word 
vervang wanneer GISPR die internasionale standaarde afgehandel het. Die jong- 
ste CISPR-voorstelle, wat tydens die organisasie se vergadering in November 
bespreek sal word, sluit die inkeping van amateurradio-frekwensies sowel as n 
vermindering van steuringslimiete in. Die Suid-Afrikaanse afvaardiging het op- 
drag gekry om teen enige verslapping van die standaarde te stem. 


NEEM AMATEURRADIO SKOOL TOE GEKANSELLEER 


Weens die gebrek aan belangstelling in die opstel van amateurradiostasies by 
skole op 8 Oktober, is die projek gekanselleer. Die opstelkompetisie waarin n 
leerder n Acer-skootrekenaar kan wen, gaan egter voort. Die nuwe sluitingsda- 
tum is 15 November. Besoek www.amateurradio.org.za vir besonderhede. 


VOORBEREIDINGS VIR WRK-11 BEGIN 


Voorbereidings vir die Wêreld-radiokonferensie 2011 het verlede week afgeskop. 
Die Departement van Kommunikasie het n tweedaagse konferensie aangebied 
om die lesse wat tydens WRK-O07 geleer is, in oënskou te neem en om vir die 
2011-konferendie voor te berei. Tans is daar een amateurradioverwante item op 
die WRK-11 se agenda, wat n nuwe toekenning rondom 500 kHz versoek. Die 
SARL is lid van die voorbereidende werkgroep wat in November vir die eerste 
keer vergader. 


VERDWENE AMATEUR NA 25 JAAR MET VRIENDE VERENIG 


Dit het alles begin toe Geof, VK2KPK, in Australië die e-posadres van 
mike Bosch, ZS2FM, op hulle VK-BHFE-NET raakgesien het. Maandag stuur 


VK2KPK e-pos aan ZS2FM waarin hy Mike se hulp vra om 'n verdwene 
amateurvriend, Arthur White, wat jare gelede na Suid-Afrika verhuis het op te 
Spoor. 


Op Dinsdagoggend het ZS2FM die soektog aan die gang gesit. 


Om 07:37 sit ZS2FM die onderwerp “MISSING HAMS” op envra om hulp. Om 
07:56 antwoord John Kramer, 7S5J, met `n roepsein ZS6BZD, vir `n Arthur 
White. Om 09:29 verskaf Rassie Erasmus, ZS1Y'T, twee telefoonnommers. Om 
10:20 maak ZS2FM kontak met 'n Arthur White, ZS6BZD, in Nigel 


Nou kom die 64 duisendollarvraag, “Het jy ooit in Oman gewoon?” Die antwo- 
ord: “Ja, en ek ken vir Geoff en Mary!” Bingo, dit het drie uur geneem om ʼn 
amateur op te spoor wat vir 25 jaar weg was. 


Geoff, VK2KPK, (ex-A4XIY) en Arthur, ZS6BZD, (ex-AAXIH) was ama- 
teurvriende in Oman totdat na Suid-Afrika verhuis het en Geoff na Australië 
teruggekeer het. Hulle het algehele kontak met mekaar verloor ten spyte 
daarvan dat Geoff baie pogings aangewend het om Arthur in Suid-Afrika op te 
spoor. ZS2FM het die nuwe adres en telefoonnommers van ZS6BZD per e-pos 
aan VK2KPK gestuur en wag nou op 'n antwoord. 


Kevin, ZS6KWD, het dit goed opgesom met sy kommentaar: “Hey mense, dit 
is wonderlik, dit is waaroor amateurradio gaan. Goed gedoen Mike, John en 
Rassie!” 


SARL-KOMMUNIKASIE MET OKOSA 


Lede van die SARL mag enige navraag vir OKOSA aan die SARL rig, behalwe 
sake in verband met rekenings en uitstaande geldsake. Die kantooradministra- 
teur, Vee Antal, sal alle navrae op Maandae 'n weeklikse basis aan OKOSA 
aanstuur. OKOSA sal buinne 7 werksdae antwoorde aan die SARL verskaf. Die 
SARL sal die antwoorde die volgende week sodra dit ontvang word, aan die 
betrokke persone stuur. 


WêRELDRUIMTEWEEK 4 TOT 10 OKTOBER ONTSYFER `'N 
SLAGSPREUK 


Ten einde kommunikasie via die AO-51 FM, LEO (Low earth orbit) satelliet 
gedurende die ruimteweek aan te moedig, sal `n interessante oefening plaasvind. 
Hierdie oefening is vir beide radioamateurs en luisteraars. 'Tydens kommu- 
nikasie met tot datum deelnemende stasies Hal, ZSGWB, Roy, ZS6MI, en Eddie, 
ZSGBNE, sal hulle lettergroepe uitsaai wat gebruik moet word om 'n slagspreuk 
van vier woorde saam te stel. Ander stasies kan ook deelneem en lettergroepe 
uitsaai. Luister vir hulle op die efwaartse frekwensie van AO-51. 


Die slagspreuke sal in Engels wees, en hier volg 'n voorbeeld: Vir “Hams are 
great”, sal Eddie byv. “eat”, Echo Alpha Tango, aan Roy gee en aan Hal sê 
“gr”, Golf Romeo. Gedurende ruimteweek sal iemand vir Roy en Hal moet hoor 
of met hulle kontak maak, via die AO-51-satelliet, die lettergroepe hoor en hulle 


saamstel om die woord “great”, of wat ookal, op te maak. Slegs Eddie, ZSGBNE, 
sal weet wat die slagspreuk is. 


Indien U die slagspreuk teen 10 oktober ontsyfer het, of deur kontak met hi- 
erdie stasies, of deur net na hulle seine te luister, stuur jou antwoord aan 
zs6bne@nwinternet.za.org. Die suksesvolle deelnemer(s) se name sal in die 
daaropvolgende SARL-nuusbulletin bekend gemaak word. 


Waar en wanneer moet geluister word? Vir frekwensies besoek www.amsat.org/amsat- 
new/echo/OontrolTeam.php. Die afwaartse of luisterfrekwensie vir AO- 

51 is in elk geval 435,300 MHz--- 10 kHz vir Dopplereffek. Besoek 
www.amsat.org/amsat-new/tools/predict/ vir besonderhede aangaande 
verbyvlugte vir U @TH. 


Let wel, moenie uitsaai tensy die satelliet nie nie ook die kenmerkende “guieting” 
van die FM-sein, soos die dragolf sterker word, kan hoor nie. Daar kan ook ander 
stasies, wat U nie kan hoor nie, in @SO wees. Sterkte en sukses! 


HE-VOORTPLANTINGSVOORSPELLING 


Hannes Coetzee, ZS6BZP, rapporteer dat die verwagte sonaktiwiteitsvlak die 
komende week baie laag gaan wees. Die geomagnetiese veld sal oor die algemeen 
stil wees tot 11 Oktober. Die voorspelde effektiewe sonvlektelling sal gedurende 
die komende week minder as 5 wees. Die verwagte DX-toestande is goed vir die 
Noordelike rigtings maar vrotterig vir die hoofsaaklik Noord-Westelike paaie.Die 
goeie nuus is dat Kobus Olckers die frekwensievoorspellingsdiens is uitgebrei het 
met twee teikengebiede in Suid Amerika. 


20 m is die beste keuse vir DX met moontlike 15 en 20 m-openinge vanaf 12:00 
SAT na Indië. Daar is moontlike Hou 40 en 80 m-openinge na Nieu-Zeeland om 
19:00. Vanaf 06:00 is daar moontlike 20 m-openinge na Australië. Kontakte met 
Peru is om 08:00 vir 'n kort rukkie moontlik. Brasilië kan waarskynlik op 15 m 
vanaf 14:00 gewerk word. Vanaf ongeveer 14:00 is daar moontlike goeie 15 en 
20 m-openinge na Europa. 10 m lyk of hy ook wil begin wakker word. 


Kontakte met die VSA se Ooskus is op 15 m om 20:00 moontlik. 


10 MHZ lyk laatmiddag en na sonsonder bruikbaar vir die Morsekode- en digitale 
entoesiaste. 


Plaaslike toestande gaan gedurende die dag op 40 m goed wees. 80 m behoort 
gedurende vroegoggend en laatmiddag goeie resultate oor die korter afstande, 
byvoorbeeld tussen 7S5 en ZS6, te lewer. 30 m sal gedurende die middel van 
die dag goeie resultate tussen ZS6 en ZS2 lewer. 


Saans is 80 m die beste keuse. Met somer om die draai is dit is nou die ideale 
tyd om kontakte vir jou 80 m “Worked A11 ZS” te maak. Een van die dae is die 
donderstorms en statiese steurings weer terug. 


Onthou dat hierdie net `n voorspelling is en dat HF jou steeds kan verras. Skakel 
jou stel aan, luister en roep ook C@ om seker te maak dat jy deel van die 


opwinding is. 
Besoek gerus www.spaceweather.co.za vir meer inligting. 
DAGBOEK VAN GEBEURE 


03 Oktober - Jongdamestoer van SA begin; 04 Oktober (Oosrand Vlooimark; 16 
Oktober Radioamateureksamen; 17 to 19 Oktober C(@ Hou Koers en JOTA; 
15 November Sluitingsdatum vir leerders se opstelkompetisie “Mensdom se 
bewoning van die maan: kan Amateurradio 'n rol speel?”; 29 November Kursus 
oor gebruik van PIC s. 


SARL-nuus nooi klubs en individue uit om nuusberigte wat vir radioamateurs en 
kortgolfluisteraars van belang is, in te stuur. Indien moontlik, plaas nuusberigte 
in beide Afrikaans en Engels op www.sarl.org.za/newsinbox.asp nie later nie as 
die Donderdag wat die bulletindatum voorafgaan. 


Die SARL nooi u ook om te luister na die program Amateur Radio Mirror 
International, wat om 10:00 SAT op 145,750 MHz in die Pretoriagebied uitge- 
saai word, met herleidings op 7 (082, 7 205 en 17 590 kHz. Vir oudiostrome 
en Echolink deur ZS6FCS, besoek www.sarl.org.za, klik op ARMI en volg die 
skakels. `n Heruitsending vind Maandagaande om 21:00 SAT op 3 215 kHr 
plaas. Sentech borg die uitsendings op die nie-amateurfrekwensies. 


U het geluister na `n nuusbulletin van die Suid-Afrikaanse Radioliga wat deur 
George, ZSONE, saamgestel is. 


'n Voorspoedige week word aan almal toegewens, 73. /EX 


